Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 374/14/5507	Námestovo, 10.9.2014
EEČ : 2-41-128-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Námestovo
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX
ktorého sa mal dopustiť na tom skutkovom základe, že dňa 17.05.2014 v čase okolo 16.03 hod. v predajni Supermarket Tempo  XXXXX si za pás nohavíc pod tričko ukryl  2ks Dove body milk 400 ml v hodnote 7,98 EUR, z predajne odišiel bez toho, aby za tento tovar zaplatil, čím spôsobil spoločnosti COOP Jednota XXXXX, spotrebné družstvo, Hviezdoslavova 1/11, 029 01 XXXXX, IČO XXXXX, škodu v celkovej výške 7,98 EUR,
	
dňa 26.05.2014 v čase okolo 07.45 hod. v predajni Supermarket Tempo XXXXX zobral z regálu 1 ks Borovičky zn. Koniferum v hodnote 5,95 EUR, ktorú si ukryl do svojho ruksaku, s tovarom chcel odísť z predajne, kde pri pokladni ho zastavila predavačka XXXXX, ktorej tovar vydal,

pričom v oboch prípadoch takto konal aj napriek tomu, že v predchádzajúcich dvanástich mesiacoch bol Obvodným úradom XXXXX uznaný vinným z priestupkov proti majetku podľa § 50 ods. 1 zákona SNR č. 372/90 Zb. z. o priestupkoch v znení neskorších predpisov a to rozhodnutím o priestupku,  sp. zn. ObU-NO-OVVS-2013/03025-254-P-K, ObU-NO-OVVS-2013/03027-255-P-K zo dňa 05.06.2013, ktoré nadobudlo právoplatnosť dňa 09.07.2013 a vykonateľnosť dňa 24.07.2013, za čo mu bola uložená sankcia, pokuta vo výške 50 EUR,

lebo obvinený nebol v čase činu pre nepríčetnosť trestne zodpovedný

Odôvodnenie:
Poverený príslušník Okresného riaditeľstva PZ, Obvodného oddelenia XXXXX, uznesením sp. zn. ORP-508/NO-DK-2014 zo dňa 26.05.2014 podľa § 199 ods. 1 Trestného poriadku začal trestné stíhanie, následne uznesením sp. zn. ORP-508/NO-DK-2014 zo dňa 26.05.2014 vzniesol obvinenie XXXXX pre prečin krádeže podľa § 212 ods. 2 písm. f) Trestného zákona na tom skutkovom základe ako je uvedené v predmetnom uznesení. Uznesením sp. zn. ORP-522/NO-DK-2014 zo dňa 29.05.2014 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin krádeže podľa § 212 ods. 2 písm. f) Trestného zákona na tom skutkovom základe ako je uvedené v predmetnom uznesení. Uznesením sp. zn. ORP-508/NO-DK-2014 zo dňa 10.06.2014 podľa § 21 ods. 3 Trestného poriadku s poukazom na § 18 ods. 1 Trestného poriadku spojil na spoločné konanie trestnú vec obvineného XXXXX vedenú pod sp. zn. ORP-508/NO-DK-2014 s trestnou vecou vedenou pod sp. zn. ORP-522/NO-DK-2014, spoločné konanie bude ďalej vedené pod sp. zn. ORP-508/NO-DK-2014.

Dňa 28.08.2014 bol prokurátorke predložený povereným príslušníkom PZ spis s návrhom na zastavenie trestného stíhania obv. XXXXX podľa § 215 odsek 1 písmeno e/ Trestného poriadku. Preskúmaním vyšetrovacieho spisu som zistila, že návrh povereného príslušníka PZ je dôvodný.

V priebehu vyšetrovania boli objasnené všetky skutočnosti potrebné na rozhodnutie ohľadom obv. XXXXX, pričom treba konštatovať, že trestné stíhanie menovaného by bolo v prípade, ak by bol príčetný, aj naďalej dôvodné. 

Vzhľadom na vzniknuté pochybnosti ohľadom príčetnosti obv. XXXXX bol vyšetrený duševný stav obvineného. Zo znaleckého posudku znalcov z odboru zdravotníctvo a farmácia, odvetvie psychiatria zisťujem, že u obv. XXXXX znalci zistili prítomnosť duševného ochorenia v pravom slova zmysle, t.j. psychózy. Jedná sa o paranoidnú schizofréniu s postpsychotickým defektom osobnosti. závažné. Týmto ochorením trpel aj v čase trestnej činnosti. V čase sledovanej trestnej činnosti obvinený v dôsledku duševného ochorenia nemohol rozpoznať nebezpečenstvo svojho konania pre spoločnosť a svoje konanie nemohol ovládať. Jeho schopnosti rozpoznávacie, aj ovládacie, boli v sledovanej dobe vymiznuté. 

 Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Výsledky vyšetrenia duševného stavu obvineného XXXXX teda poukazujú na to, že obvinený v čase spáchania skutku v dôsledku duševnej choroby nevedel rozpoznať protiprávnosť svojho konania a toto svoje konanie nemohol ovládať.

Podľa § 215 odsek 1 písmeno e/ Trestného poriadku, prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Na základe horeuvedených skutočností som trestné stíhanie obvineného XXXXX zastavila tak, ako je uvedené vyššie.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Kabáčová
prokurátorka